《题吉水鼋潭李氏仁寿堂》
宋代·崔与之

拙直多忤物，孤根徒自危。
祈闲三扣阍，天远不我知。
尽书趣入三，君命其可违。
火云正烧空，短蓬气如炊。
修途久困顿，病骨尤支离。
奄奄尚残息，舣棹江之湄。
来登三元山，炎歊顿无威。
徘徊古亭上，好风吹客衣。
聊为三日留，食斯眠於斯。
涧泉虢虢鸣，四山翠屏围。
夜深松桂寒，朝瀣生林霏。
李君亦达士，与我真忘机。
乃於山之颠，预作佳城基。
生则此其乐，死则此其归。
采药求长年，华发世所希。
荷锸欲自埋，不以遗体为。
要皆非中道，识者之所嗤。
知命故不忧，李君其庶几。
触目此界，陡悟昔者非。
更作首丘想，行色应迟迟。
还游仁寿庵，细元渊明诗。
寓形复几时，皇皇欲何之。
富贵非吾愿，帝乡不可期。
息怜一身孤，蒲柳先秋衰。
百念尽灰冷，故园劳所思。
我有石壁山，亩计十有奇。
归去营一窟，曲肱送斜晖。
培植先人树，投老长相依。
清泉白石盟，基心天一涯。

作者简介：崔与之（1158～1239）南宋名臣。字正子，一字正之，号菊坡，谥清献，原籍宁都白鹿营 （今江西省宁都县黄石镇营底村），幼年随父移居广东增城，故《宋史》载其广州人，《中国人名大辞典》载其增城（中新坑背崔屋村）人。绍熙四年（1193）进士。授浔州司法参军，调淮西提刑司检法官，特授广西提点刑狱。嘉定中，权发遣扬州事、主管淮东安抚司公事，知成都府兼本路安抚使。端平元年（1234），授广东经略安抚使兼知广州。二年，除参知政事。三年，拜右承相兼枢密使。嘉熙三年以观文殿大学士奉祠。著有《崔清献公集》。